William ís glo boos vir Harry en Meghan | Netwerk24
Ongeregistreerde 'dokter' van Khayelitsha vas
Mediese praktyke wat dokters aanstel, moet seker maak hulle is geregistreer by die raad op gesondheidsorgberoepe van Suid-Afrika (HPCSA).
Sambok-video: 2 dien klag by polisie in
Die onafhanklike polisieondersoekdirektoraat (Opod) het die twee mans geïdentifiseer wat Maandag in Worcester deur polisiebeamptes met 'n sambok geslaan is.
'n Man van Bangladesj is Donderdagmiddag in Johannesburg in hegtenis geneem vir die moorde op 'n ma en haar baba van Mokopane in Limpopo.
Oud-Bul Paul Botes sterf ná hartversaking
Paul Botes was 'n wonderlike spanman met ongelooflike talent.
Bulle hoop Walt kan weer speel ná hartoperasie
Daar word by die Bulle duimvas gehou dat 'n hartkwaal nie die slot Walt Steenkamp se loopbaan voortydig gaan kortknip nie.
'Ryk' sokkerspelers kroeg toe voor FA Cup-stryd
Manchester City se spelers sal hulle Saterdag in 'n kroeg vir hul FA Cup-sokkerwedstryd teen Cheltenham Town voorberei.
Dís wat DA-leier eintlik gesê het
Die media-uitnodiging het die indruk gewek dat dit 'n eenvoudige aankondiging sou wees oor die DA se beplande regsaksie teen die regering oor die aankoop en verspreiding van 'n Covid-19-entstof. Die meeste mediadekking het ook agterna op dié aspek gefokus.
Die nuwe variant van die koronavirus wat in Suid-Afrika ontdek is, is nie net vinniger en fikser as sy voorganger nie, hy het ons eerste vlaag na 'n flou grap laat lyk.
Valiant Swart: As storie en musiek een word
In die September-vakansie van 1983 het hy en sy suster die fliek Local Hero gaan kyk. Net daar het hy besluit dat hy eendag ook 'n klankbaanalbum gaan maak, skryf Valiant Swart.
William ís glo boos vir Harry en Meghan
Deur Saamgestel deur Landi Slatter 18 Oktober 2020 00:01
'n Nuwe boek oor die Britse koninklikes wat bewerings insluit van 'n stram verhouding tussen die prinse William en Harry het die skindertonge behoorlik los.
Die omslag van 'n nuwe boek oor die Britse koninklikes.
Die boek, Battle of Brothers, is geskryf deur Robert Lacey, 'n bekende biograaf en raadgewer vir die televisiereeks The Crown, wat handel oor die monargie.
Volgens The Mirror word daar geskryf oor hoe gespanne die verhouding tussen Diana se seuns geraak het nadat Harry en Meghan, die hertogin van Sussex, uit hul koninklike pligte bedank het.
Die boek gaan nie net oor die broers se verhouding nie.
Lacey skryf ook koningin Elizabeth wou nie vir Meghan die tiara leen wat sy vir haar troue met Harry wou dra nie. Harry was glo geweldig ontsteld en het gesê: "Dit wat Meghan soek, dit kry sy." Die koningin het vasgeskop en eenvoudig gesê: "Sy kry die tiara wat ék vir haar gee."
Lacey skryf ook oor die hardnekkige gerugte oor wie Harry se biologiese pa sou wees. Prins Charles het blykbaar 'n ernstige gesprek met Harry gehad om hom te verseker dat hý werklik sy pa is.
Die skindertonge sê al jare lank James Hewitt, 'n vriend van Diana, is Harry se "regte" pa.
Mirror.co.uk berig "hy het vermoedelik benadruk hoe die kalender dié gerug onmoontlik maak, aangesien Hewitt nie vir Diana ontmoet het tot twee jaar ná Harry se geboorte nie".
Harry is in 1984 gebore en Hewitt en Diana het mekaar glo eers in 1986 ontmoet. Luidens die boek het Harry na sy pa geluister, maar nie 'n woord gesê ná afloop daarvan nie.
Ná Harry en Meghan se skokaankondiging dat hulle die koninklike kollig gaan verlaat, het die koningin die familie byeengeroep vir 'n ete en 'n vergadering oor die logistieke reëlings vir die toekoms.
William het blykbaar geweier om saam met sy broer te eet en summier sy ouma se uitnodiging van die hand gewys. Blykbaar was hy ook hoogs ontsteld oor Harry en Meghan se "prima donna-gedrag" deur so geheimsinnig te wees oor die besonderhede van hul seun, Archie, se geboorte en wie sy peetouers is. Dis tradisie dat die familie weet wie die onderskeie moontlike troonopvolgers moreel ondersteun en lei.
William en sy vrou, Kate, hertogin van Cambridge, het agt dae ná Archie se geboorte die eerste keer gaan kuier.
The Guardian berig verder Meghan het verlede week in 'n potgooi van drie hoërskoolleerlinge se program Teenager Therapy gepraat oor geestesgesondheid en aanlyn boeliegedrag.
"Daar is vir my gesê ek was in 2019 die persoon wat die meeste deur internet-trolle geteister is."
Sy het gesê die skade wat die volgehoue leuens aan haar geestes- en fisieke gesondheid aangerig het, was moeilik om te hanteer.